ddrg/super_eurlex huggingface dataset:
Euroopa Liidu Teataja L 019 , 25/01/1996 Lk 0056 - 0056



Komisjoni otsus, 12. jaanuar 1996, millega muudetakse piroplasmoosi osas otsuseid 93/196/EMÜ ja 93/197/EMÜ veterinaarsertifikaatide kohta tapmiseks ettenähtud hobuslaste, registreeritud hobuslaste ning aretamiseks ja tootmiseks ettenähtud hobuslaste importimisel (EMPs kohaldatav tekst) (96/82/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikleid 15 ja 16, ning arvestades, et: loomatervishoiu nõuded ja veterinaarsertifikaadid tapmiseks ettenähtud hobuslaste importimisel on sätestatud komisjoni otsuses 93/196/EMÜ [2] ja registreeritud hobuslaste ning aretamiseks ja tootmiseks ettenähtud hobuslaste importimisel komisjoni otsuses 93/197/EMÜ, [3] mõlemad viimati muudetud otsusega 96/81/EÜ [4]; teatavates Euroopa Ühenduse liikmesriikides esineb piroplasmoosi (B. equi ja B. caballi); teatavates liikmesriikides esineb piroplasmoosile seropositiivseid hobuslasi; seepärast ei ole enam asjakohased seroloogiliste testide negatiivsed tulemused, mida nõutakse hobuslaste teatavate kategooriate impordil teatavatest kolmandatest riikidest; hobuslaste ravi nakkuse kõrvaldamiseks võib olla loomadele kahjulik; siiski ei välista ravile järgnev lühiajaline seronegatiivsus nõutavates seroloogilistes testides nakkuse saamist vektorpuukidelt; eespool nimetatud otsuseid tuleks vastavalt muuta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/196/EMÜ II lisa peatüki "III. Terviseohutuse kinnitus" lõike j neljas taane jäetakse välja. Artikkel 2 Otsuse 93/197/EMÜ II lisa sertifikaatide D ja E peatüki "III. Terviseohutuse kinnitus" lõike j neljas taane jäetakse välja. Artikkel 3 Käesolevat otsust kohaldatakse alates 15. päevast pärast selle teatavaks tegemist liikmesriikidele. Artikkel 4 Käesolev otsus on adresseeritud liikmesriikidele. Brüssel, 12. jaanuar 1996 Komisjoni nimel komisjoni liige Franz Fischler [1] EÜT L 224, 18.8.1990, lk 42. [2] EÜT L 86, 6.4.1993, lk 7. [3] EÜT L 86, 6.4.1993, lk 16. [4] EÜT L 19, 25.1.1996, lk 53. --------------------------------------------------
Euroopa Liidu Teataja L 292 , 15/11/1996 Lk 0031 - 0031



Nõukogu otsus, 28. oktoober 1996, Euroopa Ühenduse ja Egiptuse Araabia Vabariigi vahel kirjavahetuse teel sõlmitud kokkuleppe kohta, millega kohandatakse Egiptusest pärit ja sealt toodavate apelsinide ühendusse importimise korda (96/641/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: mitmepoolsete kaubandusläbirääkimiste Uruguay vooru raames on muudetud apelsinide importimise korda; kõnealune uus kord võib mõjutada kahjulikult ühenduse tavapärast importi Egiptusest; Euroopa Majandusühenduse ja Egiptuse Araabia Vabariigi vahelise koostöölepingu [1] artikliga 22 nähakse ette, et olemasolevate eeskirjade muutmise korral võib ühendus asjaomaste toodete puhul lepingus sätestatud korda muuta; ühendus on Egiptuse Araabia Vabariigiga kokku leppinud, et kõnealust korda kohandatakse kirjavahetuse teel sõlmitud kokkuleppe alusel kuni uue Euroopa-Vahemere piirkonna lepingu sõlmimiseni; kõnealune kokkulepe tuleks praegu heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Egiptuse Araabia Vabariigi vahel kirjavahetuse teel sõlmitud kokkulepe, millega kohandatakse Egiptusest pärit ja sealt toodavate apelsinide ühendusse importimise korda. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. [2] Artikkel 3 Vajaduse korral võtab komisjon määruse (EMÜ) nr 1035/72 [3] artikliga 33 ettenähtud korras vastu kokkuleppe üksikasjalikud rakenduseeskirjad. Luxembourg, 28. oktoober 1996 Nõukogu nimel eesistuja D. Spring [1] EÜT L 266, 27.9.1978, lk 1. [2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. [3] Nõukogu 18. mai 1972. aasta määrus (EMÜ) nr 1035/72 puu- ja köögiviljaturu ühise korralduse kohta (EÜT L 118, 20.5.1972, lk 1). Määrust on viimati muudetud komisjoni määrusega (EÜ) nr 1363/95 (EÜT L 132, 16.6.1995, lk 8). --------------------------------------------------
Komisjoni otsus,

4. september 1996,

hobuslaste sperma importimiseks ühendusse ettenähtud loomatervishoiunõuete ja veterinaarsertifikaatide kohta

(EMPs kohaldatav tekst)

(96/539/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 13. juuli 1992. aasta direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I peatükis osutatud ühenduse erieeskirjades sätestatud loomatervishoiunõudeid, [1] viimati muudetud komisjoni otsusega 95/176/EÜ, [2] eriti selle artikli 11 lõiget 2 ning artikleid 17 ja 18,

ning arvestades, et:

komisjon on koostanud otsuses 94/63/EÜ [3] ajutise nimekirja kolmandate riikide kohta, millest liikmesriigid lubavad importida lammaste, kitsede ja hobuslaste spermat, munarakke ja embrüoid ning sigade munarakke ja embrüoid;

vastavalt nõukogu direktiivile 92/65/EMÜ tuleb hobuslaste värske, jahutatud ja külmutatud sperma ühendusse importimiseks kehtestada loomatervishoiunõuded ja veterinaarsertifikaadid;

hobuslaste teatavad nakkushaigused kanduvad edasi sperma kaudu; seepärast tuleb kõnealuste haiguste kindlakstegemiseks teha loomadele enne spermakogumist ja selle ajal doonortäkkude liikumist kajastavate eriliste testimiskavade raames erilisi loomade tervislikku seisundit käsitlevaid teste;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Liikmesriigid lubavad importida selliste hobuslaste värsket, jahutatud või külmutatud spermat, mis vastab käesoleva otsuse lisas esitatud veterinaarsertifikaadi näidises sätestatud nõuetele ja millele on lisatud kõnealune nõuetekohaselt täidetud sertifikaat.

Artikkel 2

Käesolevat otsust kohaldatakse alates 1. oktoobrist 1996.

Artikkel 3

Käesolev otsus on adresseeritud kõikidele liikmesriikidele.

Brüssel, 4. september 1996

Komisjoni nimel

komisjoni liige

Franz Fischler

[1] EÜT L 268, 14.9.1992, lk 54.

[2] EÜT L 117, 24.5.1995, lk 23.

[3] EÜT L 28, 2.2.1994, lk 47.

--------------------------------------------------

LISA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
Euroopa Liidu Teataja L 019 , 25/01/1996 Lk 0050 - 0052



Komisjoni otsus, 12. jaanuar 1996, millega sätestatakse tõuveiste munarakkude põlvnemistunnistuste näidised ja kõnealustele tunnistustele märgitavad andmed (EMPs kohaldatav tekst) (96/80/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. juuli 1977. aasta direktiivi 77/504/EMÜ tõupuhaste aretusveiste kohta, [1] viimati muudetud Austria, Soome ja Rootsi ühinemisaktiga, eriti selle artiklit 5 ning artikli 6 lõike 1 viiendat taanet, ning arvestades, et: vastavalt eespool nimetatud direktiivi artikli 6 lõike 1 viiendale taandele määrab komisjon kõnealuse direktiivi artiklis 8 sätestatud korras kindlaks andmed, mis tuleb märkida tõupuhaste aretusveiste munarakkudega ühendusesisesel kauplemisel kaasasolevale põlvnemistunnistusele; kõnealune põlvnemistunnistus võib ka puududa, tingimusel et käesolevas otsuses ettenähtud andmed on juba märgitud tõuveiste munarakkudega ühendusesisesel kauplemisel kaasasolevates dokumentides; tõupuhaste aretusveiste põlvnemistunnistuse näidis ja kõnealusele tunnistusele märgitavad andmed on juba sätestatud komisjoni otsusega 86/404/EMÜ [2] ning sperma ja embrüote tunnistuste näidised ja nendele märgitavad andmed komisjoni otsusega 88/124/EMÜ [3]; teave tõupuhaste aretusveiste kohta tuleks märkida ka munarakkude tunnistusele; käesoleva otsusega ettenähtud meetmed on kooskõlas alalise zootehnikakomitee arvamusega, ON VASTU VÕTNUD KÄESOLEVA OTSUSE: Artikkel 1 Tõuveiste munarakkude tunnistusele tuleb märkida järgmised andmed: - otsuse 86/404/EMÜ artiklis 1 loetletud ja ajakohastatud andmed doonorlehma kohta ning lehma veregrupp, - munaraku identifitseerimist võimaldav teave, raku kogumise kuupäev ning kogumiskeskuse ja vastuvõtja nimed ja aadressid. Kui kõrres on rohkem kui üks munarakk, peab see asjaolu olema selgelt märgitud ja lisaks sellele peavad kõik munarakud olema saadud samalt emasloomalt. Artikkel 2 Artiklis 1 ettenähtud andmed võib esitada: 1) tunnistusel vastavalt lisas esitatud näidisele; 2) veiste munarakkudega kaasasolevatel dokumentidel. Sellisel juhul peavad pädevad asutused järgmises sõnastuses kinnitama, et artiklis 1 ettenähtud andmed on saatedokumentides esitatud: "Allakirjutanu tõendab, et need dokumendid sisaldavad komisjoni otsuse 96/80/EÜ artiklis 1 nimetatud andmeid." Artikkel 3 Käesolev otsus on adresseeritud liikmesriikidele. Brüssel, 12. jaanuar 1996 Komisjoni nimel komisjoni liige Franz Fischler [1] EÜT L 206, 12.8.1977, lk 8. [2] EÜT L 233, 20.8.1986, lk 19. [3] EÜT L 62, 8.3.1988, lk 32. -------------------------------------------------- LISA +++++ TIFF +++++ +++++ TIFF +++++ --------------------------------------------------
Euroopa Liidu Teataja L 019 , 25/01/1996 Lk 0039 - 0040



Komisjoni otsus, 10. jaanuar 1996, milles sätestatakse tõuaretuseks ettenähtud hobuslaste tõuraamatusse kandmise kriteeriumid (EMPs kohaldatav tekst) (96/78/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/427/EMÜ ühendusesisese hobuslastega kauplemise zootehniliste ja genealoogiliste tingimuste kohta, [1] eriti selle artikli 4 lõike 2 punkti b, ning arvestades, et: direktiivi 90/427/EMÜ artikli 4 lõike 2 punkti b alusel tuleks kehtestada hobuslaste tõuraamatusse kandmise ühtlustatud kriteeriumid; seepärast on vaja sätestada tõuaretuseks ettenähtud hobuslaste tõuraamatusse kandmise kriteeriumid; enne tõuraamatusse kandmist peavad olema täidetud põlvnemisliini ja identifitseerimist käsitlevad täpsed tingimused; tõuraamatu eri klassidesse jagamisel tuleb arvesse võtta seda, et teatavad loomaliigid ei jääks tõuraamatust välja; käesoleva otsusega ettenähtud meetmed on kooskõlas alalise zootehnikakomitee arvamusega, ON VASTU VÕTNUD KÄESOLEVA OTSUSE: Artikkel 1 1. Oma tõuraamatu põhiosasse kandmiseks peavad registreeritud hobuslased: - põlvnema sama tõu tõuraamatu põhiosasse kantud vanematest ja omama kõnealuse tõuraamatu eeskirjade kohaselt kehtestatud eellastabelit, - olema identifitseeritud vahetult peale sündimist vastavalt kõnealuse tõuraamatu eeskirjadele, mis peaksid eeldama vähemalt paaritamistunnistust. 2. Erandina lõike 1 esimesest taandest võib looma kanda põhiosasse, et osaleda kõnealuse organisatsiooni või ühingu poolt tõuraamatu eeskirjade kohaselt heakskiidetud ristamisprogrammis. Ristamisprogrammis tuleks nimetada tõud, millel on lubatud osaleda. Artikkel 2 1. Tõuraamatu põhiosa võib jagada vastavalt komisjoni otsuse 92/353/EMÜ (milles sätestatakse registreeritud kabjaliste tõuraamatuid pidavate või asutavate organisatsioonide ja ühingute tunnustamise kriteeriumid) [2] lisa punkti 3 alapunktile b loomade omaduste põhjal mitmeks eri klassiks. Nendesse klassidesse võib kanda üksnes artiklis 1 sätestatud kriteeriumitele vastavad kabjalised. 2. Kui tõuraamatu põhiosa sisaldab mitut klassi, kantakse teise tõuraamatusse kuuluv loom sellesse tõuraamatu klassi, mille kriteeriumitele ta vastab. Artikkel 3 1. Tõuraamatut pidav organisatsioon või ühing võib otsustada, et loom, kes ei vasta artiklis 1 sätestatud kriteeriumitele, võidakse kanda kõnealuse tõuraamatu lisaosasse. Loom peab vastama järgmistele nõuetele: - olema tõuraamatu eeskirjade kohaselt identifitseeritud, - olema tunnistatud tõustandarditele vastavaks, - omama tõuraamatu eeskirjades sätestatud miinimumjõudlust. 2. Organisatsioon või ühing peaks määrama kindlaks eeskirjad, mille kohaselt võidakse põhiosasse kanda selliste loomade järglased. Artikkel 4 Käesolev otsus on adresseeritud liikmesriikidele. Brüssel, 10. jaanuar 1996 Komisjoni nimel komisjoni liige Franz Fischler [1] EÜT L 224, 18.8.1990, lk 55. [2] EÜT L 192, 11.7.1992, lk 63. --------------------------------------------------
Euroopa Liidu Teataja L 113 , 07/05/1996 Lk 0025 - 0025



Komisjoni otsus, 18. aprill 1996, millega muudetakse otsust 92/486/EMÜ ANIMO serverkeskuse ja liikmesriikide vahelise koostöö vormi kohta (EMPs kohaldatav tekst) (96/296/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle), [1] viimati muudetud direktiiviga 92/118/EMÜ, [2] eriti selle artikli 20 lõiget 3, ning arvestades, et: võimaldamaks üksikasjalikku uuringut seoses eri võimalustega ANIMO võrgu struktuuriliseks arendamiseks, tuleks olemasolevat süsteemi pikendada üheks aastaks veelkordse üheks aastaks pikendamise võimalusega; selleks tuleb muuta komisjoni 25. septembri 1992. aasta otsust 92/486/EMÜ (ANIMO serverkeskuse ja liikmesriikide vahelise koostöö vormi sisseseadmise kohta), [3] mida on viimati muudetud Austria, Soome ja Rootsi ühinemisaktiga; alates 1. aprillist 1996 kohaldatavate tasude suhtes tuleb arvesse võtta ühendatud üksuste arvu; aluseks tuleks võtta 1. aprillil 1996 kõnealuse võrguga ühendatud üksuste arv; selles suhtes on vaja osutada komisjoni otsusele 96/295/EÜ, [4] millega identifitseeritakse ja määratakse kindlaks ANIMO üksuste nimekiri; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsusesse 92/486/EMÜ lisatakse järgmine artikkel: "Artikkel 2a 1. Artikliga 1 ettenähtud koordineerivad asutused tagavad, et: - kõnealuses artiklis osutatud lepinguid pikendatakse üheks aastaks, - kõnealuses artiklis osutatud lepingutega antakse veelkordne üheks aastaks pikendamise võimalus. 2. Lõike 1 suhtes kohaldatakse järgmist tasu: 386 eküüd otsuses 96/295/EÜ [5] loetletud üksuse (kesküksus, kohalik üksus, piiripunkt) kohta." Artikkel 2 Käesolev otsus jõustub 1. aprillil 1996. Artikkel 3 Käesolev otsus on adresseeritud liikmesriikidele. Brüssel, 18. aprill 1996 Komisjoni nimel komisjoni liige Franz Fischler [1] EÜT L 224, 18.8.1990, lk 29. [2] EÜT L 62, 15.3.1993, lk 49. [3] EÜT L 291, 7.10.1992, lk 20. [4] EÜT L 113, 7.5.1996, lk 1. [5] EÜT L 113, 7.5.1996, lk 1. --------------------------------------------------
Euroopa Liidu Teataja L 024 , 31/01/1996 Lk 0031 - 0031



Komisjoni otsus, 29. jaanuar 1996, millega muudetakse otsust 94/360/EÜ füüsiliste kontrollide sageduse vähendamise kohta teatavate kolmandatest riikidest imporditavate toodete partiide puhul (EMPs kohaldatav tekst) (96/104/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. detsembri 1990. aasta direktiivi 90/675/EMÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [1] viimati muudetud direktiiviga 95/52/EÜ, [2] eriti selle artikli 8 lõiget 3, ning arvestades, et: otsusega 94/360/EÜ, [3] viimati muudetud otsusega 95/270/EÜ, [4] võttis komisjon vastu meetmed füüsiliste kontrollide sageduse vähendamiseks kolmandatest riikidest imporditavate toodete partiide puhul; kõnealust sagedust tuleks kohaldada alates 1. veebruarist 1996 pärast sageduse ülevaatamist kõikide imporditud tootepartiide kontrollide tulemuste põhjal; tuleb veelgi edendada imporditavate toodete imporditingimuste ühtlustamist; selleks et vaadata läbi artikli 3 lõikes 3 ettenähtud sagedused, on vaja veel kogemusi liikmesriikidepoolsel partiide kontrollimisel; seepärast tuleb sageduste kohaldamise kuupäev lükata edasi 1. jaanuarile 1997; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsust 94/360/EÜ muudetakse järgmiselt: - – artikli 3 lõikes 1 asendatakse kuupäev "1. detsember 1995" kuupäevaga "1. jaanuar 1996", - – artikli 3 lõikes 3 asendatakse kuupäev "1. veebruar 1996" kuupäevaga "15. mai 1996", - – artiklis 7 asendatakse kuupäev "1. veebruar 1996" kuupäevaga "1. jaanuar 1997". Artikkel 2 Käesolev otsus on adresseeritud liikmesriikidele. Brüssel, 29. jaanuar 1996 Komisjoni nimel komisjoni liige Franz Fischler [1] EÜT L 373, 31.12.1990, lk 1. [2] EÜT L 265, 8.10.1995, lk 16. [3] EÜT L 158, 25.6.1994, lk 41. [4] EÜT L 165, 15.7.1995, lk 24. --------------------------------------------------
Euroopa Liidu Teataja L 230 , 11/09/1996 Lk 0028 - 0031



Komisjoni otsus, 4. september 1996, hobuslaste munarakkude ja embrüote importimiseks ühendusse ettenähtud loomatervishoiunõuete ja veterinaarsertifikaatide kohta (EMPs kohaldatav tekst) (96/540/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I peatükis osutatud ühenduse erieeskirjades sätestatud loomatervishoiunõudeid, [1] viimati muudetud komisjoni otsusega 95/176/EÜ, [2] eriti selle artikleid 17 ja 18, ning arvestades, et: komisjon on koostanud otsuses 94/63/EÜ [3] ajutise nimekirja kolmandate riikide kohta, millest liikmesriigid lubavad importida lammaste, kitsede ja hobuslaste spermat, munarakke ja embrüoid ning sigade munarakke ja embrüoid; nõukogu direktiivi 92/65/EMÜ D lisas sätestatakse munarakkude ja embrüote kogumise, töötlemise, ladustamise ja vedamise sanitaartingimused ja doonormärade suhtes kohaldatavad tervishoiunõuded; hobuslaste munarakkude ja embrüote importimisel ühendusse on siiski vaja nõuda eriti embrüojaamade ametlikku veterinaarjärelevalvet käsitlevaid täiendavaid tagatisi; hobuslaste munarakkude ja embrüote importimist käsitlevates loomatervishoiunõuetes tuleb võtta arvesse erinevaid tingimusi, milles munarakud ja embrüod on kogutud, töödeldud ja ladustatud või milles embrüod on toodetud; teatavad hobuslaste nakkushaigused kanduvad edasi munarakkude ja embrüote kaudu; seepärast tuleb selliste haiguste kindlakstegemiseks teha enne munarakkude ja embrüote kogumist erilisi loomade tervislikku seisundit käsitlevaid teste; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid lubavad importida selliste hobuslaste munarakke ja embrüoid, mis vastavad käesoleva otsuse lisas esitatud veterinaarsertifikaadi näidises sätestatud nõuetele ja millele on lisatud kõnealune nõuetekohaselt täidetud sertifikaat. Artikkel 2 Käesolevat otsust kohaldatakse alates 1. oktoobrist 1996. Artikkel 3 Käesolev otsus on adresseeritud kõikidele liikmesriikidele. Brüssel, 4. september 1996 Komisjoni nimel komisjoni liige Franz Fischler [1] EÜT L 268, 14.9.1992, lk 54. [2] EÜT L 117, 24.5.1995, lk 23. [3] EÜT L 28, 2.2.1994, lk 47. -------------------------------------------------- LISA +++++ TIFF +++++ +++++ TIFF +++++ +++++ TIFF +++++ --------------------------------------------------
Euroopa Liidu Teataja L 063 , 13/03/1996 Lk 0010 - 0011



Nõukogu otsus, 4. märts 1996, hoiatus- ja kiirmenetluse kohta ümberasustatud isikute vastuvõtu ja ajutise elamisega seotud kohustuste jagamise korral (96/198/JSK) EUROOPA LIIDU NÕUKOGU, võttes arvesse Euroopa Liidu lepingut, eriti selle artikli K.3 lõike 2 punkti a, võttes arvesse nõukogu 25. septembri 1995. aasta resolutsiooni ümberasustatud isikute vastuvõtu ja ajutise elamisega seotud kohustuste jagamise kohta [1] ning arvestades, et: nimetatud resolutsiooni tuleb täiendada, et selles sätestatud põhimõtteid saaks efektiivselt rakendada kiiret tegutsemist nõudvates kriisiolukordades, selleks on vaja luua hoiatus- ja kiirmenetlus, ON VASTU VÕTNUD KÄESOLEVA OTSUSE: 1. Menetluse algatamine Eesistujariigi, liikmesriigi või komisjoni algatusel võidakse kokku kutsuda artiklis K.4 nimetatud kooskõlastuskomitee kiirnõupidamine, mille liikmeid nõustavad isikud, kes vastutavad liikmesriikides varjupaiga ja sisserändega seotud küsimuste eest, et teha kindlaks, kas olukord nõuab Euroopa Liidu ühistegevuse rakendamist ümberasustatud isikute vastuvõtuks ja ajutiseks elamiseks. Kui sellist tegevust kavandatakse, tuleb järgida nõukogu 25. septembri 1995. aasta resolutsiooni punktides 1 ja 2 sätestatud tingimusi. Eesistujariik valmistab koostöös komisjoniga ÜRO Pagulaste Ülemkomissari Ameti arvamuste valguses ja nõukogu peasekretariaadi kaasabil perioodiliselt ning alati enne nõupidamist ette aruande olukorra kohta. Kõnealune aruanne edastatakse liikmesriikidele. 2. Nõupidamise päevakord Nõupidamise päevakord võib sisaldada eelkõige järgmisi küsimusi: - olukorra analüüs ja rahvastikuvoogude ulatuse hindamine, - hinnangu andmine selle kohta, kas kiire sekkumine Euroopa Liidu tasandil on vajalik, - teiste võimaluste uurimine, kaasa arvatud tegevus kohapeal, - ajakava koostamine ja eeldatavate vastuvõtuvajaduste järkjärguline planeerimine, - iga liikmesriigi poolt esitatud isikute arv, keda ta on valmis vastu võtma, ja aeg, millal ta seda teha saab, vastavalt nõukogu 25. septembri 1995. aasta resolutsiooni punktile 4, - koordineeritud koostöö komisjoniga humanitaarabi andmisel, - informatsiooni vahetamine ÜRO Pagulaste Ülemkomissari Ametiga ja vastuvõtuplaani koordineerimine, - koostöö kolmandate riikidega. 3. Otsus kohustuste jagamise kohta Eespool nimetatud kooskõlastuskomitee nõupidamise otsuste valguses koostatakse ettepanek, mis esitatakse nõukogule kinnitamiseks. Kui tulenevalt nõukogu 25. septembri 1995. aasta resolutsiooni punktist 3 peetakse vajalikuks ning kui kooskõlastuskomitee ei ole ühe kuu jooksul jõudnud kokkuleppele, võidakse rakendada sätteid, mis on kehtestatud nõukogu kodukorras kiireloomuliste juhtude puhuks. 4. Olukorra jälgimine Iga liikmesriik võtab ümberasustatud isikute vastuvõtmiseks vastu üksikasjaliku korra. Kuni kriis kestab, võib eespool nimetatud kooskõlastuskomitee korraldada enda määratud sagedusega nõupidamisi, tehes seda vastavalt käesoleva otsuse punktile 2. Brüssel, 4. märts 1996 Nõukogu nimel eesistuja P. Baratta [1] EÜT C 262, 7.10.1995, lk 1. --------------------------------------------------